Clara Stauffer

Clara Stauffer Loewe (Madril, Madrilgo Erkidegoa, 1904ko maiatzaren 21a — ibidem, 1984ko urriaren 4a) madrildar espioia, Espainiako Falangeko Sección Femenina (Emakumeen Ataleko) militante nabarmena izan zen, Clarita Stauffer izenez ere ezaguna.

 Biografia 
Alemaniar jatorriko bere familia Espainiara etorri zen negozioengatik. Bere aitak, Conrado Stauffer kimikariak eta garagardogileak, Mahou enpresarentzat lan egin zuen.  Maila pertsonalean, kirola asko maite zuen; igeriketan, 1931n, Peñalarako Aintzira Handia igerian zeharkatzeko emakumezkoen lehiaketako lehen postua lortu zuen, eta, gainera, xake-txapelketetan parte hartu eta eskian ere aritu zen. Pilar Primo de Riveraren laguna, Falangeko Emakumeen Ataleko kidea izan zen. Gerra Zibilean, Primo de Riverak FSko Prentsa eta Propaganda bulegoaren buru jarri zuen. 

 Nazien jarraitzaile 
Gaztetatik nazien jarraitzaile sutsua izan zen, eta bere bulegoko hormetan Adolfo Hitler eta Benito Mussoliniren erretratuak zituen, Francisco Francoren eta José Antonio Primo de Riveraren erretratuekin batera. Stauffer 1943ko erdialdean joan zen nazien Alemaniara, Pilar Primo de Riverarekin batera, Bigarren Mundu Gerran, eta ondoren, ratlines izeneko nazien ezkutatze- eta babes-sareetan parte hartu zuen. Alberto Martín-Artajo Espainiako Kanpo Arazoetako ministroari Aliatuen Kontrol Kontseiluak 1947an erreklamatutako 104 erreklamazioen zerrendan agertu zen emakume bakarra izan zen, eta Francoren erregimenak baztertu egin zuen bere extradizioa.

Madrilen hil zen 1984ko urriaren 4an, laurogei urte zituela.

 Herri kulturan 

 Clara Stauffer Loewe da protagonista Berta Vias Mahou idazle eta itzultzailearen "Los pozos de la nieve" (Elurraren putzuak) eleberriaren protagonista (Acantilado, 2008). 
 Urte batzuk geroago, Almudena Grandes idazlearen Los pacientes del doctor García (2017) eleberriko pertsonaietako bat bihurtu zen.

 Erreferentziak 

 Bibliografia 

 Bowen, Wayne H. (2000). Spaniards and Nazi Germany: Collaboration in the New Order. University of Missouri Press. 



 Kanpo estekak 

Kategoria:Madrildarrak
Kategoria:Madrilen hildakoak
Kategoria:Falangistak
Kategoria:Emakume espioiak
Kategoria:Espainiako espioiak